ཟླ༤པའི་ཚེས༣ཉིན་ཤིན་ཧྭ་དྲ་བས་པེ་ཅིང་ནས་སྤེལ་བའི་འཕྲིན་དུ།ཚེས་གསུམ་ཉིན་གསར་འགོད་པས་ཆེས་མཐོའི་མི་དམངས་ཞིབ་དཔྱོད་ཁང་ནས་ཤེས་གསལ་ལྟར་ན།ཆེས་མཐོའི་མི་དམངས་ཞིབ་དཔྱོད་ཁང་གིས་ཀྲུང་གུང་ཀྲུང་དབྱང་ཆབ་སྲིད་ཅུས་ཀྱི་རྒྱུན་ཨུ་ཟུར་པ།ཀྲུང་དབྱང་སྲིད་ཁྲིམས་ཨུའི་ཧྲུའུ་ཅི་ཀྲོའུ་ཡུང་ཁང་གིས་ལྐོག་རྔན་ཟས་པ་དང་།དབང་ཆ་བྱུང་རྒྱལ་དུ་སྤྱོད་པ།རྒྱལ་ཁབ་ཀྱི་གསང་བ་ཕྱིར་བསྒྲགས་པའི་བྱས་ཉེས་ལ་མྱུལ་ཞིབ་རྩད་གཅོད་བྱས་ཚར་རྗེས།བཅའ་ཁྲིམས་ལྟར་ཁག་བཙུགས་སྡེ་ཁོངས་བརྒྱུད་ཐེན་ཅིན་གྲོང་ཁྱེར་མི་དམངས་ཞིབ་དཔྱོད་ཁང་ཡན་ལག་ཞིབ་དཔྱོད་ཁང་དང་པོར་བསྐྱལ་ནས་ཞིབ་དཔྱད་ཁྲིམས་སྦྱོར་བྱས་ཤིང་།ཟླ་བཞི་བའི་ཚེས་གསུམ་ཉིན་ཡན་ལག་ཞིབ་དཔྱོད་ཁང་དེས་ཐེན་ཅིན་གྲོང་ཁྱེར་གྱི་འབྲིང་རིམ་མི་དམངས་ཁྲིམས་ཁང་དང་པོར་གཞུང་ཕྱོགས་ལ་ཞུ་སྦྱོར་གནང་འདུག